Du stahsch ja aber a de Konzert zwe Stung u meh uf dr Bühni u gisch Vollgas ohni äs Zeiche vo Ermüedig, wie heisst dis Doping?  Aber ig bis, das chasch mir glaube. Ig bi im Momänt würklich am Punkt vo dr Erschöpfig. Jetzt isch äs äs haubs Jahr, mir hei sehr vieu Konzärt gha, jetzt hei mir zwe Mönet Pause, das isch nöötig. Dr Zuestang vor Erschöpfig isch okay, aber nid eifach das Mittumass wo so haub kaputt, haub läbändig bisch. Ig bi sit dr  dritte Klass eine vo däne Schlafgstörte. Wie äuter das wirsch, wie meh masch das gspüre u ds Auter chasch nid überdööple, das isch Fäkt.